Babelscape/SREDFM huggingface dataset:
Συνοπτικά Ευαγγέλια

Συνοπτικά Ευαγγέλια ονομάζονται τα τρία πρώτα ευαγγέλια της Καινής Διαθήκης, το κατά Ματθαίον, το κατά Μάρκον και το κατά Λουκάν, τα οποία, καταγραφόμενα σε παράλληλες στήλες και συγκρινόμενα μεταξύ τους, μπορούν να εξεταστούν συνοπτικά ("συν-όψις") για να διαπιστωθούν οι ομοιότητες και οι διαφορές τόσο ως προς τη μορφή όσο και ως προς το περιεχόμενο. Κατ' αυτό τον τρόπο, και οι συγγραφείς τους ονομάζονται και "συνοπτικοί".

Πράγματι, στις διηγήσεις των τριών Ευαγγελίων (που παρουσιάζουν μεταξύ τους και ευκρινείς διαφορές), εμφανίζονται πολλά κοινά στοιχεία, πολλές φορές και σε επίπεδο λέξεων και αυτή η ομοιότητα δημιούργησε το λεγόμενο "συνοπτικό πρόβλημα", δηλ. το πρόβλημα των σχέσεων και της αλληλεξάρτησης μεταξύ των συνοπτικών ευαγγελίων. Το φαινόμενο αυτό έθεσε το πρόβλημα της πιθανής ύπαρξης κοινών πηγών από τις οποίες άντλησαν και οι τρεις Ευαγγελιστές, όπως και το δύσκολο πρόβλημα της εξάρτησης του ενός από τον άλλο. Το ζήτημα αυτό είχε εξεταστεί από τους εκκλησιαστικούς συγγραφείς των πρώτων αιώνων, σε βάθος όμως μελετήθηκε από τον 18ο αιώνα και μετά. 

Το λιγότερο σε έκταση υλικό σωζόμενο από ένα μόνο ευαγγελιστή (30 στίχοι) ανήκει στον Μάρκο. Από τους 661 στίχους του κατά Μάρκον ευαγγελίου, εκτός των 30 που αποτελούν το ιδιαίτερο υλικό του, οι υπόλοιποι βρίσκονται παραλλαγμένοι ελαφρά ως προς το λεξιλόγιο στα ευαγγέλια Ματθαίου και Λουκά. Επίσης ο Ματθαίος, πλην του κοινού υλικού που έχει με τους άλλους δύο ευαγγελιστές και του κοινού υλικού που έχει με τον Λουκά (κοινοί με τον Λουκά είναι περίπου 240 στίχοι), διασώζει πληροφορίες που δεν έχουν οι άλλοι δύο Συνοπτικοί. Το υλικό αυτό ανέρχεται στο 1/6 περίπου του ευαγγελίου του. 

Τέλος, ο Λουκάς, πλην του κοινού υλικού με τους άλλους δύο ή μόνο με τον ένα, διασώζει στο 1/4 περίπου του ευαγγελίου του ιδιαίτερο υλικό που δεν βρίσκεται στους άλλους ευαγγελιστές. Το επιπλέον υλικό του Ματθαίου καθώς επίσης και το επιπλέον του Λουκά ως και το κοινό υλικό και των δύο καλύπτεται κυρίως από διδασκαλίες του Ιησού.

Κατά συνέπεια:

; Σύνολο στίχων
:Μάρκος = "661" 
:Ματθαίος = "1.068"
:Λουκάς = "1.149"

; Κοινό υλικό
:Τριών συνοπτικών = περ. "440" στίχοι
:Μάρκος μόνο με Λουκά = περ. "70" στίχοι
:Μάρκος μόνο με Ματθαίο = περ. "150" στίχοι
:Ματθαίος με Λουκά = περ. "240" στίχοι

; Ιδιαίτερο υλικό
:Μόνο ο Μάρκος = περ. "30" στίχοι
:Μόνο ο Ματθαίος = περ. "180" στίχοι
:Μόνο ο Λουκάς = περ. "290" στίχοι

Αν και αρκετές υποθέσεις εμφανίστηκαν για τη λύση του προβλήματος αυτού, οι σημερινοί μελετητές, υιοθετούν την παρακάτω λύση ως πιο πιθανή:

; Οι πηγές του Ευαγγελιστή Μάρκου
: Λόγια του Ιησού ή αλλιώς, πηγή "Q" (;)
: Παράδοση (Απ. Πέτρος)

;Οι πηγές του Ευαγγελιστή Ματθαίου
: Μάρκος
: Λόγια του Ιησού (Q)
: Παράδοση - Iδιαίτερη πηγή (Μ)

;Οι πηγές του Ευαγγελιστή Λουκά
: Μάρκος
: Λόγια του Ιησού (Q)
: Παράδοση - Iδιαίτερη πηγή (L) 

Σύμφωνα με τα παραπάνω, το γράμμα M και το γράμμα L που υποδηλώνουν τις ιδιαίτερες πηγές του Ματθαίου και του Λουκά αντίστοιχα και εξηγούν τις διαφορές που συναντάμε στα κείμενα, αποτελούν είτε προφορικές είτε γραπτές πηγές. Στην περίπτωση του Λουκά, η εσωτερική ενότητα του υλικού ενισχύει την άποψη ότι πρόκειται μάλλον για γραπτό υλικό.
Σκάκι Μαντράζι

Το Σκάκι Μαντράζι ("Madrasi chess") είναι μια παραλλαγή του σκακιού, που εφευρέθηκε το 1979 από τον Αμπντούλ Τζαμπάρ Καρβατκάρ (Abdul Jabbar Karwatkar) και χρησιμοποιεί τους συμβατικούς κανόνες του σκακιού με την προσθήκη ότι όταν ένα κομμάτι δέχεται επίθεση από ένα κομμάτι ίδιου τύπου του αντιπάλου (για παράδειγμα, μια μαύρη βασίλισσα απειλεί σε μια λευκή βασίλισσα) παραλύει και δεν είναι σε θέση να κινηθεί, να συλλάβει, ή να κάνει σαχ. Τις περισσότερες φορές, δύο παρόμοια κομμάτια επιτίθονται το ένα στο άλλο, που σημαίνει ότι και τα δύο παραλύουν. Η σύλληψη εν διελεύσει ενός πιονιού αποτελεί τη μοναδική εξαίρεση σε αυτό, δεδομένου ότι η επίθεση δεν είναι αμοιβαία. Σύμφωνα με τον Ντέιβιντ Πρίτσαρντ η δυνατότητα σύλληψης εν διελεύσει είναι ανοικτή προς συζήτηση.
Δήμος Χάλκειας

Ο Δήμος Χάλκειας ήταν δήμος του νομού Αιτωλοακαρνανίας που συστάθηκε το 1994 με την εθελοντική συνένωση των τοπικών κοινοτήτων Άνω Βασιλικής, Βασιλικής, Γαβρολίμνης, Καλαβρούζας και Τρικόρφου, της νοτιοδυτικής Ναυπακτίας, που αποτέλεσαν στη συνέχεια τα δημοτικά διαμερίσματα του δήμου. Η έδρα του Δήμου Χάλκειας ήταν στη Γαβρολίμνη. Μετά από μερικά χρόνια, με το πρόγραμμα Καποδίστριας, στον προϋπάρχοντα Δήμο Χάλκειας προστέθηκαν και οι κοινότητες Γαλατά και Περιθωρίου ως νεότερα δημοτικά διαμερίσματα. Το 2010 καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ναυπακτίας.
Πεντάτευχος

Τόσο ο ελληνικός όρος Πεντάτευχος όσο και ο εβραϊκός όρος Τορά (), που σημαίνει «Νόμος», αναφέρονται στα πέντε πρώτα βιβλία της Εβραϊκής Βίβλου ή αλλιώς "Τανάκ" και της χριστιανικής Παλαιάς Διαθήκης που περιέχεται στην Αγία Γραφή. Για πρακτικούς λόγους το έργο χωρίστηκε, πιθανότατα κατά τον 4ο αιώνα π.Χ., σε πέντε σχεδόν ισομεγέθη βιβλία και έτσι προέκυψε η «Πεντάτευχος».

Από την αρχαιότητα ήταν αποδεκτό ότι συγγραφέας των πέντε βιβλίων υπήρξε ο Μωυσής, αν και ειδικά η Γένεση φαίνεται να αποτελεί σε μεγάλο βαθμό συρραφή του υλικού που είχε ο Μωυσής στη διάθεσή του από τους προγόνους του. Τα αυτόγραφα κείμενα του Μωυσή, που ανάγονται στον καιρό της εξόδου των Ισραηλιτών από την Αίγυπτο, φαίνεται να διατηρήθηκαν τουλάχιστον μέχρι την εποχή του βασιλιά Ιωσία στις αρχές του 7ου αιώνα π.Χ.
Αρχαιολογικό Μουσείο Αγρινίου

Το Αρχαιολογικό Μουσείο Αγρινίου βρίσκεται σε χώρο πλησίον του Δημοτικού Πάρκου της πόλης και περιλαμβάνει ευρήματα από την προϊστορική έως και τη ρωμαϊκή εποχή τόσο από την περιοχή του Αγρινίου και την αρχαία πόλη, όσο και από ολόκληρο το νομό Αιτωλοακαρνανίας.
Στεγάζεται σε κτίριο που χτίστηκε το 1960 και είναι δωρεά των αδελφών Παπαστράτου.
Δήμαρχος

Δήμαρχος είναι ο επικεφαλής του συνόλου του δήμου, που μπορεί να αποτελείται από μια ή περισσότερες Δημοτικές Ενότητες (πρώην Δήμους), οι οποίες με τη σειρά τους μπορούν να αποτελούνται από μία ή περισσότερες κοινότητες.
Άγιος Ευστράτιος

Ο Άγιος Ευστράτιος ή Άη Στράτης είναι νησί του βορειοανατολικού Αιγαίου με 270 κατοίκους (απογραφή 2011). Διοικητικά ανήκει στην περιφερειακή ενότητα Λήμνου της περιφέρειας Βορείου Αιγαίου. Από το 1912 μέχρι και την εφαρμογή του σχεδίου Καλλικράτης (2010) υπαγόταν στον νομό Λέσβου με έδρα την Μυτιλήνη. 

Είναι το πιο απομονωμένο νησί του Αρχιπελάγους και απέχει από την Λήμνο 18 ναυτικά μίλια, από την Σκύρο 38, από την Λέσβο 42, και από την Χαλκιδική 48 περίπου ναυτικά μίλια. Το νησί έχει σχήμα άνισου τριγώνου, εμβαδόν 49,6 τετραγωνικά χιλιόμετρα και μήκος ακτογραμμής 51,6 χιλιόμετρα.
Παλαιοζωικός αιώνας

Ο Παλαιοζωικός αιώνας είναι ο πρώτος από τους τρεις αιώνες του Φανεροζωικού μεγααιώνα. Καλύπτει την περιόδο από περίπου 542 εώς 251 εκατομμύρια χρόνια προ παρόντος (π.π.) (ICS, 2004) και ακολουθείται από το Μεσοζωικό αιώνα. Περιλαμβάνει έξι περιόδους. Από την νεότερη ως τη αρχαιότερη είναι οι εξής: 

* Η Πέρμια (299–251 π.π.). 
* Η Λιθανθρακοφόρος (359,2–299 π.π.)
* Η Δεβόνια (416–359,2 π.π.)
* Η Σιλούρια (443,7–416 π.π.)
* Η Ορδοβίκια (488,3–443,7 π.π.)
* Η Κάμβρια (542–488,3 π.π.)
Δήμος Τριγώνου

Ο Δήμος Τριγώνου ήταν δήμος του νομού Έβρου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στο νέο δήμο Ορεστιάδας. Βρισκόταν στο βόρειο τμήμα του νομού. Ήταν ο βορειότερος Δήμος της Ελλάδας, καθώς βρισκόταν πάνω από τον ποταμό Άρδα, στο τριεθνές σημείο μεταξύ Ελλάδας, Βουλγαρίας και Τουρκίας. Ο δήμος συστάθηκε με το Σχέδιο Καποδίστρια, καταλάμβανε έκταση 372.256 στρεμμάτων και είχε (πραγματικό) πληθυσμό 6656 κατοίκους. Έδρα του ήταν τα Δίκαια.

Η περιοχή του δήμου ονομάζεται και η «Μεσοποταμία του Έβρου» καθώς η έκταση του δήμου βρίσκεται ανάμεσα στους ποταμούς Άρδα και Έβρο. Ο Άρδας είναι το φυσικό νότιο σύνορο του Δήμου και ο Έβρος το φυσικό βορειοανατολικό σύνορο.
Big Brother

Το επίσημο λογότυπο του τηλεπαιχνιδιού Big Brother, δημιουργία της [[Endemol]].
To Big Brother "(Μεγάλος Αδελφός)" είναι ένα δημοφιλές τηλεοπτικό ριάλιτι σόου δικαιόχρησης που συνήθως διαρκεί 12 εβδομάδες. Οι -συνήθως 12- παίκτες συγκατοικούν σε ένα σπίτι, το οποίο παρακολουθούν κάμερες, και προσπαθούν να αποφύγουν τις εβδομαδιαίες ψηφοφορίες αποχώρησης έπειτα από τηλεφωνική ψήφο του τηλεοπτικού κοινού. Ο παίκτης που δεν θα ψηφιστεί για αποχώρηση μέχρι και την τελευταία εκπομπή, κερδίζει ένα χρηματικό έπαθλο. Το παιχνίδι πήρε το όνομά του από το μυθιστόρημα του Τζορτζ Όργουελ 1984, όπου ο "Μεγάλος Αδελφός" είναι ένα αυταρχικό πρόσωπο που παρακολουθεί τους πάντες μέσα από κρυφές και μη κάμερες. Μάλιστα, στις αρχικές εκδόσεις του παιχνιδιού, το μόττο του Μεγάλου Αδερφού διατηρήθηκε αυτούσιο από το μυθιστόρημα στο παιχνίδι: "Ο Μεγάλος Αδελφός σε βλέπει". 

Η ιδέα του παιχνιδιού ανήκει στον Ολλανδό παραγωγό Γιον Ντε Μολ και η παγκόσμια διάθεσή της γίνεται μέσω της εταιρείας Endemol.
Televisa

thumb|right|150px|Παλαιότερο λογότυπο του ομίλου "Grupo Televisa"
Η Televisa () είναι o μεγαλύτερος τηλεοπτικός όμιλος στον χώρο των Μέσων Μαζικής Ενημέρωσης στον Ισπανόφωνο κόσμο, και μία από τις μεγαλύτερες εταιρείες στο διεθνές τηλεοπτικό σκηνικό.
Ιδρύθηκε από τον Εμίλιο Ασκάραγα Μίλμο το 1955 ως "Telesistema Mexicano" συνδέοντας τους τρεις πρώτους τηλεοπτικούς σταθμούς του Μεξικού, Τον XHTV (ιδρύθηκε το 1950), τον XEW-TV (1951) και τον XHGC (1952). Το 1973, συγχωνεύτηκε με την "Televisión Independiente de México" (TIM, ιδρύθηκε το 1968) και δημιούργησαν την "Televisión Vía Satélite, S. A.", που για λόγους συντομίας έγινε "Televisa". Ιδιοκτήτης του ομίλου "Televisa" σήμερα είναι ο γιος του Εμίλιο Ασκάραγα Μίλμο, Εμίλιο Ασκάραγα Ζαν.
Καλημέρα Ελλάδα

Καλημέρα Ελλάδα είναι ελληνική καθημερινή πρωινή ενημερωτική τηλεοπτική εκπομπή η οποία προβάλλεται από τον τηλεοπτικό σταθμό ΑΝΤ1, με παρουσιαστή τον δημοσιογράφο Γιώργο Παπαδάκη. Η εκπομπή κατέχει τον τίτλο του μακροβιότερου προγράμματος της Ελληνικής τηλεόρασης καθώς μεταδίδεται από το 1992 μέχρι σήμερα. Η εκπομπή προβάλλεται από σε καθημερινή βάση από Δευτέρα έως Παρασκευή στην πρωινή ζώνη του τηλεοπτικού σταθμού ANT1 ξεκινώντας την μετάδοση της στις 06:00 π.μ. και ολοκληρώνοντάς την στις 10:00 π.μ.. Το "Καλημέρα Ελλάδα" προβάλλεται επίσης και από τα συνδρομητικά κανάλια του ομίλου ANT1, ΑΝΤ1 Satellite και ΑΝΤ1 Pacific. Η πρώτη προβολή της εκπομπής έγινε στις 28 Απριλίου του 1992 και συνεχίζεται μέχρι και σήμερα για 30η σεζόν, με μικρή διακοπή και αντικατάσταση την περίοδο 2011-2015. Την Παρασκευή 17 Μαρτίου του 2010 συμπληρώθηκαν 3.000 εκπομπές.

Το περιεχόμενο της εκπομπής περιλαμβάνει ειδήσεις, επικαιρότητα, δελτίο καιρού, πολιτική επικαιρότητα, συνεντεύξεις και ζωντανές συνδέσεις με την Ελλάδα και τον κόσμο.

Η εκπομπή είναι το πρόγραμμα με την μεγαλύτερη διάρκεια προβολής στην ελληνική τηλεόραση με σταθερά τον ίδιο παρουσιαστή, καθώς κανένα άλλο πρόγραμμα δεν έχει μεταδοθεί τόσες σεζόν έχοντας τον ίδιο οικοδεσπότη όλες τις σεζόν του. Την Παρασκευή 17 Μαρτίου του 2010 συμπληρώθηκαν 3.000 εκπομπές. Τον Ιούνιο του 2011, ο τηλεοπτικός σταθμός ANT1 αποφάσισε να ολοκληρώσει την μετάδοση της εκπομπής, μετά από 20 σχεδόν χρόνια, με σκοπό να δημιουργήσει μία νέα ζώνη προγραμμάτων με τον ίδιο παρουσιαστή. Η τελευταία εκπομπή προβλήθηκε την 1η Ιουλίου του 2011. Το καλοκαίρι του 2015 και μετά από επιθυμία του Γιώργου Παπαδάκη, η οποία έγινε δεκτή και από τον ΑΝΤ1, η εκπομπή ανέκτησε τον ιστορικό τίτλο με τον οποίο καθιερώθηκε στη συνείδηση του κοινού επί 20 χρόνια. Το "Καλημέρα Ελλάδα" επέστρεψε τηλεοπτικά στις 7 Σεπτεμβρίου του 2015 συνεχίζοντας την μετάδοσή της μέχρι σήμερα.
Θεμιστοκλής Σοφούλης

Ο Θεμιστοκλής Σοφούλης (Βαθύ Σάμου, 1860 – Αθήνα, 24 Ιουνίου 1949) ήταν Έλληνας κεντρώος, φιλελεύθερος, πολιτικός, ο οποίος διετέλεσε Πρωθυπουργός της χώρας την περίοδο του Εμφυλίου Πολέμου.
Χρυσογένεια

Στην ελληνική μυθολογία με το όνομα Χρυσογένεια είναι γνωστή μία από τις θυγατέρες του `Αλμου ή `Ολμου, βασιλιά του Ορχομενού, αδελφή της Χρύσης, όπως αναφέρει και ο Παυσανίας (19,26,1). Σύμφωνα με άλλους συγγραφείς, και ειδικά με στα σχόλια του Απολλωνίου του Ροδίου (3, 1084), ονομαζόταν και Χρυσογόνη. H Χρυσογένεια φερόμενη θεία του Σισύφου, από μία ερωτική σχέση της με τον θεό της θάλασσας Ποσειδώνα έγινε η μητέρα του Μινύα, του ιδρυτή του Ορχομενού.
Το όνομα προέρχεται πιθανότατα από το πολύ χρυσάφι που διέθετε η προϊστορική πόλη του Ορχομενού.
FIAT

H FIAT είναι ιταλική αυτοκινητοβιομηχανία με έδρα το Τορίνο, της Ιταλίας. Το όνομά της αποτελεί ακρωνύμιο της ονομασίας «Fabbrica Italiana Automobili Torino» (Ιταλική Αυτοκινητοβιομηχανία του Τορίνο) και ιδρύθηκε από μία ομάδα επενδυτών, μεταξύ των οποίων και ο Τζιοβάννι Ανιέλλι το 1899.

Ο εγγονός του, ο Τζιάννι Ανιέλλι, ήταν ο πρόεδρος της Fiat από το 1966 μέχρι και το θάνατό του στις 24 Ιανουαρίου 2003. Παρόλα αυτά, από το 1996, κατείχε τη θέση του επίτιμου προέδρου του oμίλου Fiat. Μετά την απομάκρυνσή του, πρόεδρος έγινε ο Πάολο Φρέσκο, ενώ διευθύνων σύμβουλος έγινε ο Πάολο Κανταρέλλα. Ο Ουμπέρτο Ανιέλλι, αδελφός του Τζιάνι Ανιέλλι, έγινε πρόεδρος από το 2002 μέχρι το 2004. Μετά το θάνατο του Ουμπέρτο Ανιέλλι στις 28 Μαΐου 2004, νέος πρόεδρος έγινε ο Λούκα Κορντέρο ντι Μοντετζέμολο, μέχρι πρότινος πρόεδρος της Ferrari (Φερράρι), θυγατρικής του Ομίλου.

Όμως, οι κληρονόμοι της οικογένειας Ανιέλλι ανέλαβαν θέσεις - κλειδιά μέσα στον Όμιλο, μεταξύ των οποίων ο Τζον Έλκαν που έγινε αντιπρόεδρος της εταιρείας στα 28 του χρόνια. Ταυτόχρονα, ο διευθύνων σύμβουλος Τζουζέπε Μόρκιο υπέβαλλε την παραίτησή του και στη θέση του τοποθετήθηκε ο Σέρτζιο Μαρτσιόνε, την 1η Ιουνίου του 2004.

Από τον Ιανουάριο του 2021 ανήκει στον όμιλο Stellantis.
Ευστάθιος Αντιοχείας

Ο Ευστάθιος Αντιοχείας, ενίοτε επονομαζόμενος ο Μέγας, ήταν επίσκοπος και πατριάρχης Αντιοχείας τον 4ο αιώνα.
Τράπεζα Πειραιώς

Η Τράπεζα Πειραιώς ιδρύθηκε το 1916 και έχει έδρα την Αθήνα. Για πολλές δεκαετίες λειτούργησε ως ιδιωτική Τράπεζα και το 1975 πέρασε υπό κρατικό έλεγχο, όπου και παρέμεινε μέχρι το 1991. Από τον Δεκέμβριο του 1991 που ιδιωτικοποιήθηκε έχει παρουσιάσει μεγάλη ανάπτυξη εργασιών, μεγεθών και δραστηριοτήτων. Ο Όμιλος της Τράπεζας Πειραιώς απασχολεί συνολικά 10.900 εργαζομένους, ενώ το σύνολο του δικτύου καταστημάτων αριθμεί 525 μονάδες, με παρουσία σε 3 χώρες συμπεριλαμβανομένης της Ελλάδας. Στην Ελλάδα με 30% μερίδιο αγοράς στα δάνεια και 29% στις καταθέσεις είναι η μεγαλύτερη τράπεζα της χώρας. Διεθνώς έχει παρουσια στην ￼￼ Φρανκφούρτη και στην Ουκρανία. 

Σήμερα, μετά τις εξαγορές της «υγιούς» ΑΤΕbank, της Γενικής Τράπεζας, των εγχώριων τραπεζικών δραστηριοτήτων των Tράπεζας Κύπρου, Cyprus Popular Bank και Ελληνικής Tράπεζας αλλά και την εξαγορά της Millenium Bank Ελλάδας και της Πανελλήνιας Τράπεζας, το συνολικό ενεργητικό του Ομίλου Πειραιώς φτάνει τα €93 δισ, οι χορηγήσεις μετά από προβλέψεις τα €62 δισ και οι καταθέσεις πελατών τα €55 δισ (στοιχεία Σεπτεμβρίου 2013).

Η Τράπεζα Πειραιώς προσφέρει υπηρεσίες στους εξής τομείς: τραπεζικές υπηρεσίες απευθείας προς τον καταναλωτή, μικρές και μεσαίου μεγέθους επιχειρήσεις, αγροτική πίστη, αγορές κεφαλαίου, μισθώσεις (leasing), κτηματομεσιτικές υπηρεσίες, χρηματοδοτήσεις του ναυτιλιακού τομέα, πράσινη τραπεζική, ηλεκτρονική τραπεζική.
Οίμη

Στην ελληνική μυθολογία με το όνομα Οίμη αναφέρεται μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Οίμης ήταν η Κρινώ, και επομένως η Οίμη ήταν ομοθαλής αδελφή της Καλλιδίκης, της Κελαινούς και της Υπερίππης. Η Οίμη παντρεύτηκε τον `Αρβηλο, γιο του Αιγύπτου, και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.
Ωκυπέτη

Στην ελληνική μυθολογία με το όνομα Ωκυπέτη, που σημαίνει «αυτή που πετά γρήγορα», «ορμητική», αναφέρονται τα παρακάτω δύο διαφορετικά πρόσωπα:
# Μία από τις τρεις Άρπυιες (κατά τον Ησίοδο), πλάσμα δηλαδή όμοιο με πουλί αλλά με κεφάλι γυναίκας, η οποία καταδιώχθηκε από τη Θράκη και κατέφυγε στη νότια Ελλάδα. Είναι γνωστή και ως Ωκυθόη ή Ωκυπόδη.
# Μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Ωκυπέτης ήταν η Πιερία, και επομένως η Ωκυπέτη ήταν ομοθαλής αδελφή της Αδίτης, της Ακταίης, της Διωξίππης, της Ποδάρκης και της Πυλάργης. Η Ωκυπέτη παντρεύτηκε τον Λάμπο, γιο του Αιγύπτου, και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.
Μαύρη Τετάρτη

Στους βρετανικούς πολιτικούς και οικονομικούς κύκλους, η Μαύρη Τετάρτη αναφέρεται στις 16 Σεπτεμβρίου 1992 που η κυβέρνηση αναγκάστηκε να αποσύρει τη Λίρα από τον Ευρωπαϊκό Μηχανισμό Συναλλαγματικών Ισοτιμιών (ΜΣΙ) εξαιτίας των ενεργειών εμπόρων συναλλάγματος με κυριότερο παίχτη τον Τζωρτζ Σόρος που κέρδισε πάνω από US$1,000,000,000 εκείνη τη μέρα. Το 1997, το βρετανικό θησαυροφυλάκιο υπολόγισε το κόστος στα £3,300,000,000. "Οι απώλειες στις συναλλαγές κατά τον Αύγουστο και Σεπτέμβριο υπολογίστηκαν στα £800,000,000, αλλά η κύρια απώλεια στους φορολογούμενους προήλθε από το γεγονός ότι αν γινόταν υποτίμηση, αυτή η υποτίμηση θα συνεπαγόταν κέρδη. Τα χαρτιά δείχνουν ότι αν η κυβέρνηση είχε διατηρήσει $24,000,000,000 αποθέματα σε ξένο συνάλλαγμα, και η λίρα είχε πέσει κατά αυτό το ποσό, τότε το Ηνωμένο Βασίλειο θα είχε κερδίσει £2,400,000,000 από την υποτίμηση της λίρας." (Financial Times, 10 Φεβρουαρίου 2005).

Κατηγορία:Ιστορία της οικονομίας
Ωκυρρόη

Στην ελληνική μυθολογία με το όνομα Ωκυρρόη, που σημαίνει «αυτή που ρέει γρήγορα», αναφέρονται τα παρακάτω 5 διαφορετικά πρόσωπα:

# Θυγατέρα του Κενταύρου Χείρωνα και της Χαρικλώς, μητέρα της Μελανίππης. Μυθολογείται ότι, επειδή η Ωκυρρόη ήταν εξαιρετική μάντιδα, τη ζήλεψε ακόμα και ο ίδιος ο θεός της μαντικής, ο Απόλλων, και τη μετεμόρφωσε σε άλογο (Οβιδίου "«Μεταμορφώσεις»", ΙΙ 633).
# Μία Νύμφη, μητέρα ή θυγατέρα του Ιμβράσου και της Χησιάδας. Η Ωκυρρόη αυτή απάχθηκε από τον θεό Απόλλωνα.
# Μία άλλη Νύμφη, που από την ερωτική της σχέση με τον θεό Ερμή έγινε μητέρα του Καΐκου.
# Μία από τις Ωκεανίδες, δηλαδή κόρη του Ωκεανού και της Τηθύος. Αναφέρεται στην ησιόδεια "Θεογονία".
# Κατά μία εκδοχή, μία από τις Άρπυιες, μάλλον όμως αυτή η Ωκυρρόη ταυτίζεται με την Ωκυπέτη (βλ.λ.).

* Ο αστεροειδής 52872 Ωκυρρόη (52872 Okyrhoe), που ανακαλύφθηκε το 1998 και ανήκει στην κατηγορία των «Κενταύρων», πήρε το όνομά του από το πρώτο από τα μυθικά αυτά πρόσωπα.
Ποδάρκη

Στην ελληνική μυθολογία με το όνομα Ποδάρκη αναφέρεται μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Ποδάρκης ήταν η Πιερία, και επομένως η Ποδάρκη ήταν ομοθαλής αδελφή της Αδίτης, της Ακταίης, της Διωξίππης, της Πυλάργης και της Ωκυπέτης. Η Ποδάρκη παντρεύτηκε τον γιο του Αιγύπτου Οινέα (όχι τον ομώνυμο βασιλιά της Καλυδώνας) και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.
Χρυσίππη

Στην ελληνική μυθολογία με το όνομα Χρυσίππη αναφέρεται μία από τις 50 κόρες του Δαναού, δηλαδή μία από τις Δαναΐδες. Μητέρα της Χρυσίππης ήταν η Μέμφιδα, και επομένως η Χρυσίππη ήταν ομοθαλής αδελφή της Κλειτής και της Σθενέλης. Η Χρυσίππη παντρεύτηκε τον γιο του Αιγύπτου Χρύσιππο και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.
Καρλ Φόσλερ

Ο Καρλ Φόσλερ (γερμ. Karl Vossler, Χοχενχάιμ 6 Σεπτεμβρίου 1872 – 19 Σεπτεμβρίου 1949, Μόναχο) ήταν Γερμανός γλωσσολόγος και λόγιος και σημαντικός μελετητής της αρχαίας Ρώμης. Ο Φόσλερ ήταν γνωστός για το ενδιαφέρον του στην ιταλική διανόηση, καθώς και ως υποστηρικτής του Μπενεντέτο Κρότσε. Εξέφρασε την υποστήριξή του για τις πολεμικές επιχειρήσεις της Γερμανίας κατά τον Α' Παγκόσμιο Πόλεμο, υπογράφοντας το "Μανιφέστο των Ενενήντα Τριών" το 1914.
Σαν Τζοβάνι ιν Φιόρε

Η Σαν Τζοβάνι ιν Φιόρε (ιταλικά: "San Giovanni in Fiore") είναι πόλη της νότιας Ιταλίας που βρίσκεται στην Κοζέντσα, στη Καλαβρία.

Η γύρω περιοχή της πόλης είναι πολύ εύφορη από το γεγονός ότι βρίσκεται μέσα στη κοιλάδα του ποταμού Νέτο. To 2013, ο δήμος είχε 17.543 κατοίκους. Το 1982 ο πληθυσμός της αριθμούσε περί τους 18.200 κατοίκους

Κατά τον Μεσαίωνα στη πόλη αυτή ιδρύθηκε ομώνυμο μοναστήρι που ιδρυτής του φέρεται να ήταν ο Ιωακείμ του Φιόρε.
Ντομινίκ Μποντί

Ο Ντομινίκ Μποντί ("Dominique Baudis", 14 Απριλίου 1947 - 10 Απριλίου 2014) ήταν Γάλλος πολιτικός και Συνήγορος του Πολίτη.

Γεννήθηκε στο Παρίσι στις 14 Απριλίου 1947. Διετέλεσε δήμαρχος της Τουλούζης για πολλά χρόνια. Ξεκίνησε τη σταδιοδρομία του ως δημοσιογράφος, ξένος ανταποκριτής την περίοδο 1976 – 1977 και παρουσιαστής ειδήσεων μεταξύ 1977-1980. Εξελέγη δήμαρχος της Τουλούζης το 1983 αντικαθιστώντας στη θέση αυτή τον πατέρα του, Πιερ Μπωντί, εξελέγη ευρωβουλευτής το 1986, ενώ επανεξελέγη δήμαρχος Τουλούζης το 1988, το 1993 και το 1997. Στη συνέχεια από το 2001 ως το 2007 ήταν πρόεδρος του Γαλλικού Ραδιοτηλεοπτικού Συμβουλίου. Από τον Ιούλιο του 2011 ήταν Συνήγορος του Πολίτη.
Άντικλος

Στην ελληνική μυθολογία ο Άντικλος (< "ἀντί-" (έναντι, εμπρός) + "κλέος" (δόξα), "αυτός που έχει μπροστά του τη δόξα" είτε "που τον περιμένει η δόξα") ήταν ένας από τους Αχαιούς που είχαν κρυφτεί μέσα στον Δούρειο `Ιππο. Η Ωραία Ελένη, οδηγημένη από κάποιο θεό-σύμμαχο των Τρώων, το ίδιο εκείνο βράδυ της ημέρας που οι Τρώες είχαν βάλει το ξύλινο άλογο μέσα στην πόλη τους, ζύγωσε σε αυτό μαζί με τον Δηίφοβο και το τριγύρισε τρεις φορές φωνάζοντας τα ονόματα των Ελλήνων αρχηγών, μιμούμενη μάλιστα τις φωνές των γυναικών τους. Τότε οι Διομήδης και Μενέλαος σηκώθηκαν και ήθελαν να βγουν έξω ή να απαντήσουν, αλλά ο Οδυσσέας τους συγκράτησε. "«Άφωνοι τότε οι Αχαιοί καθόντανε όλοι οι άλλοι / κι ήθελε μόνο ο Άντικλος σε σένα ν' απαντήσει, / μα του 'κλεινε το στόμα του με τα γερά του χέρια / σφιχτά ο Δυσέας άπαυτα, κι έτσι μας γλύτωσε όλους, / ωσότου αλάργα η Αθηνά σε πήρε πια η Παλλάδα»" ("Οδύσσεια", δ 285-289), λέει ο Μενέλαος αργότερα στην Ελένη στη Σπάρτη. Σύμφωνα με άλλη παράδοση, ο Οδυσσέας δεν περιορίσθηκε απλώς να κλείσει το στόμα του Αντίκλου εκείνη τη βραδιά, αλλά τον έπνιξε.
Μουσώνες

Σύννεφα των μουσώνων πάνω από το [[Λάκναου]] της Ινδίας
Με την ονομασία μουσώνες είναι γνωστοί ισχυροί εποχικοί άνεμοι που δημιουργούνται κυρίως στον Ινδικό Ωκεανό και στη Νότια Σινική θάλασσα (νοτιοανατολική Ασία), καθώς και σε άλλες περιοχές της Γης. Το όνομα τους προέρχεται από την αραβική λέξη «μονσούν», που σημαίνει εποχικός.

Οι μουσώνες που πνέουν από τον Ινδικό Ωκεανό προς την ασιατική ήπειρο και το αντίστροφο, φέρνουν βροχές στη νότια και νοτιοανατολική Ασία. Οι μουσώνες ανάλογα της εποχής που πνέουν διακρίνονται σε χειμερινούς και σε θερινούς μουσώνες, που παρουσιάζουν αντίθετες μεταξύ τους φορές (διευθύνσεις).
Κατά μεν τους χειμερινούς μήνες πνέουν από τις ηπείρους προς τους Ωκεανούς, κατά δε τους θερινούς μήνες αντίστροφα, από τους ωκεανούς προς τις ηπείρους. Οφείλονται κυρίως στη διαφορά της θερμοκρασίας του αέρα και κατά συνέπεια, της ατμοσφαιρικής πίεσης που παρατηρείται μεταξύ των ηπείρων και των ωκεανών, τόσο τον χειμώνα, όσο και το καλοκαίρι.

Γενικά οι Μουσώνες εξαφανίζουν το σύστημα των αληγών ανέμων στις περιοχές του Βoρείου Ινδικού και της Ινδικής Θάλασσας.
Στρόμπολι

thumb|200px|"Έκρηξη του ηφαιστείου Στρόμπολι κατά το έτος 1980."
Το Στρόμπολι (Stromboli) είναι ένα μικρό νησί στο Τυρρηνικό Πέλαγος, στο οποίο βρίσκεται ένα από τα τέσσερα ενεργά ηφαίστεια της Ιταλίας. Πρόκειται για μια από τις οκτώ Αιολίδες Νήσους, ένα ηφαιστειακό τόξο βόρεια της Σικελίας - μάλιστα είναι η κατ' εξοχήν Αιολίδα, καθώς εκεί πιστευόταν ότι κατοικούσε ο «ταμίας των ανέμων» (Στράβων 1.2.11).

Το σημερινό του όνομα είναι παραφθορά της αρχαιοελληνικής ονομασίας «Στρογγύλη», την οποία είχε αποκτήσει χάρις στο χαρακτηριστικό του σχήμα.

Στο νησί ζουν σήμερα από 400 έως 750 μόνιμοι κάτοικοι. Η οικονομία παραδοσιακά βασιζόταν στα μεσογειακά προϊόντα: ελιές, κρασιά, σύκα και ψάρια. Μέχρι το 19ο αιώνα οι καλλιέργειες ανθούσαν, με αποτέλεσμα το νησί να φιλοξενεί 4.000 μόνιμους κατοίκους. Η οικονομική ύφεση που προκλήθηκε εξαιτίας της Ενοποίησης της Ιταλίας, οι συνεχιζόμενες εκρήξεις του ηφαιστείου και σεισμοί, καθώς και ο περονόσπορος που τη δεκαετία του '30 έπληξε την πιο κερδοφόρα από τις τοπικές επιχειρήσεις, αυτή του κρασιού, οδήγησαν τους κατοίκους στη μετανάστευση με κύριους προορισμούς την Αυστραλία και την Αμερική, οδηγώντας το νησί σε ερήμωση.

Σήμερα βασική πηγή εσόδων, πέρα από την αγροτική παραγωγή που καλύπτει κυρίως τοπικές ανάγκες, είναι ο τουρισμός.
Αλεξία Ροτσίδου

Η Αλεξία Ροτσίδου (Λεμεσός 12 Απριλίου 1966) είναι Κύπρια προπονήτρια της πετοσφαίρισης και πρώην διεθνής αθλήτρια. 

Γεννήθηκε στη Λεμεσό, έχει άλλα τρία αδέλφια και σπούδασε στη Αθήνα στη γυμναστική ακαδημία. Από μικρή ασχολήθηκε με τον αθλητισμό και τη πετοσφαίριση. Αγωνίστηκε κατά σειρά στην ΑΕΛ Λεμεσού, στον Παναθηναϊκό, και τελείωσε την καριέρα της στην Α.Ε. Λεμεσού. Άρχισε την προπονητική της καριέρα στις νεανίδες του Παναθηναϊκού ενώ έχει καθίσει στον πάγκο πολλών ομάδων όπως ο Τριφυλλιακός Αθηνών, ο Απόλλων Λεμεσού, ο Πανιδαλιακός Δαλίου. Έχει πολλές συμμετοχές στην εθνική Κύπρου και έχει κατακτήσει πρωταθλήματα και κύπελλα Ελλάδος και Κύπρου. Είναι μέλος της επιτροπής του Κυπριακού Οργανισμού Αθλητισμού «Αθλητισμός και γυναίκα». Έχει τιμηθεί με πολλά βραβεία, όπως αυτό της καλύτερης αθλήτριας πετοσφαίρισης στην Κύπρο για το 1983 . 

Στις βουλευτικές εκλογές του 2001 ήταν υποψήφια βουλευτής Λεμεσού με το Αγωνιστικό Δημοκρατικό Κίνημα.
Μιντανάο

Το Μιντανάο είναι το δεύτερο μεγαλύτερο νησί των Φιλιππίνων. Είναι ένα από τα τρία νησιωτικά συμπλέγματα των Φιλιππίνων μαζί με τη Λουζόν και τα Βισάγιας. Ιστορικά το νησί είναι γνωστό ως "Μεγάλες Μολούκες".
Μισέλ Ριφατέρ

Ο Μισέλ Ριφατέρ (Michel Riffaterre, 20 Νοεμβρίου 1924 — 27 Μαΐου 2006) ήταν σημαντικός Γάλλος κριτικός και θεωρητικός της λογοτεχνίας. Ακολούθησε γενικά στρουκτουραλιστική προσέγγιση. Είναι ιδιαίτερα γνωστός ειδικά για το βιβλίο του "Σημειολογία της Ποίησης", και τις έννοιες του "υπογράμματος" και της "σύλληψης".

Γεννήθηκε στο Bourganeuf, στην περιοχή της Λιμουζίν στη Γαλλία. Αφού τιμήθηκε με το βραβείο "concours général" στη γαλλική λογοτεχνία, άρχισε τις σπουδές του στο Πανεπιστήμιο της Λυών. Μετά το Β' Παγκόσμιο Πόλεμο, εισήχθη στη Σορβόννη, όπου απέκτησε πτυχίο Μάστερ στις κλασσικές σπουδές το 1947, και έπειτα παρακολούθησε ως διδακτορικός φοιτητής μαθήματα στο Πανεπιστήμιο της Κολούμπια, αποκτώντας εκεί το διδακτορικό του το 1955, και παραμένοντας εκεί για ολόκληρη την ακαδημαϊκή του καριέρα. Χρημάτισε πρόεδρος του Τμήματος Γαλλικής Φιλολογίας από το 1974 ως το 1983. Το 1982 προβιβάστηκε σε Πανεπιστημιακό Καθηγητή, τον υψηλότερο επαγγελματικό βαθμό στην Κολούμπια.

Ο Ριφατέρ διετέλεσε δύο φορές υπότροφος του Γκουγκενχάιμ ("Guggenheim Fellow") και του Πανεπιστημίου της Οξφόρδης, μέλος της "Αμερικανικής Ακαδημίας Τεχνών και Επιστημών" ("American Academy of Arts and Sciences"), λειτουργός του τάγματος των "palmes académiques", ενώ ήταν κάτοχος τιμητικών βαθμών των πανεπιστημίων "Μπλαιζ - Πασκάλ" και "Σορβόννης". Εκτός από τη διδασκαλία στην Κολούμπια, ήταν επίτιμος διδάκτορας στο Πανεπιστήμιο Τζονς Χόπκινς, στο Κολέγιο της Γαλλίας, στο Γέιλ, στο Χάρβαρντ, στο Πανεπιστήμιο Σίτυ της Νέας Υόρκης, και στο Πανεπιστήμιο της Πενσυλβάνια. Διετέλεσε, τέλος, πρόεδρος της "Κοινότητας Σημειολόγων της Αμερικής" (1986).

Αποσύρθηκε το 2004 και πέθανε στο σπίτι του στη Νέα Υόρκη το 2006.
Τζέιμς Μάντσαμ

Ο Τζέιμς Μάντσαμ ("James Richard Marie Mancham", 1939-2017) ήταν πολιτικός από τις Σεϋχέλλες που υπηρέτησε και ως πρόεδρος της χώρας.
Ξιφίας Ι (υποβρύχιο)

Ξιφίας Ι (Υποβρύχιο) / 65, Υ-10, Υποβρύχιο τύπου ‘LAUBEUE’

Παραγγέλθηκε από την Ελληνική Κυβέρνηση. Ιδίου τύπου υποβρύχια Ξιφίας Ι και Δελφίν Ι. Παρελήφθη τον Μάρτιο του 1913. Εκτόπισμα: 310/460 ΤΝ. – Ταχύτητα : 13/8,5 κόμβους. – Μέγιστο βάθος κατάδυσης : 36 μέτρα. – Ακτίνα ενεργείας με 8 κόμβους 2 ώρες. Με 6 κόμβους 7.5 ώρες και με 4,5 κόμβους 17,5 ώρες. – Οπλισμός : 4 εκτοξευτήρες τορπιλών των 45 εκ. εξωτερικά του σκάφους κάτω από το ξύλινο κατάστρωμα. Δύο ΠΡ και 2 ΠΜ με γωνία 5 κατά το διάμηκες. 1 Τ/Σ εσωτερικώς του ΠΡ διαμέρισμα. Φόρτος συνολικά 6 τορπίλες ‘Σβάρτσκου’, πέντε σε θέσεις εκτόξευσης και μία εφεδρική. Παραλήφθηκε στις 5 Οκτωβρίου 1912. Δεν συμμετείχε σε επιχειρήσεις.
Το 1916 κατασχέθηκε από τους Γάλλους και όταν επεστράφη ήταν σε κακή κατάσταση. Το 1920 παροπλίστηκε και στην συνέχεια χρησιμοποιήθηκε σαν υδροφόρος.
Λαΐς

Η Λαΐδα (περ. 425 π. Χ.) ήταν η πιο φημισμένη εταίρα της αρχαίας Ελλάδας. Συχνά οι αρχαίοι συγγραφείς τη συνέχεαν με την συνονόματη της Λαΐδα από τη Σικελία. Έζησε στην πόλη των «χαλαρών ηθών» της αρχαίας Ελλάδας, την Κόρινθο και ήταν μια από τις ιερόδουλες του ναού της Αφροδίτης. Έγινε μοντέλο του ζωγράφου Απελλή και ζήτησε από τον Δημοσθένη 10.000 δραχμές για μια βραδιά μαζί της. Ανάμεσα στους πολλούς εραστές της ήταν ο φιλόσοφος Αρίστιππος ο Κυρηναίος και ο Ολυμπιονίκης Ευβότας από την Κυρήνη. Χαρακτηριστικό της προσωπικότητάς της είναι ότι της είχαν δώσει το προσωνύμιο Αξίνη λόγω της απληστίας της.

Χαρακτηριστική, σχετικά με την Λαΐδα, είναι η ρήση του Διογένη:

«Πεσούσης νυκτός, πάσα γυνή Λαΐς εστί.»
Κατηγορία:Αρχαίες εταίρες
Ζιλούρ Ραχμάν

Ο Ζιλούρ Ραχμάν (Zillur Rahman, জিল্লুর রহমান, 9 Μαρτίου 1929 - 20 Μαρτίου 2013) ήταν πολιτικός από το Μπανγκλαντές, πρόεδρος της χώρας από το 2009 μέχρι τον θάνατό του το 2013.
Δελφίν Ι (υποβρύχιο)

Δελφίν Ι (Υποβρύχιο) / 64, 49 (Υποβρύχιο τύπου ‘LAUBEUE’). Παραγγέλθηκε από την Ελληνική Κυβέρνηση στα Γαλλικά Ναυπηγεία ‘SCHNEIDER’ τον Σεπτέμβριο του 1910. Ιδίου τύπου υποβρύχια Ξιφίας Ι και Δελφίν Ι.Εκτόπισμα: 310/460 ΤΝ. – Ταχύτητα : 13/8,5 κόμβους. – Μέγιστο βάθος κατάδυσης : 36 μέτρα. – Ακτίνα ενεργείας με 8 κόμβους 2 ώρες. Με 6 κόμβους 7.5 ώρες και με 4,5 κόμβους 17,5 ώρες. – Οπλισμός : 4 εκτοξευτήρες τορπιλών των 45 εκ. εξωτερικά του σκάφους κάτω από το ξύλινο κατάστρωμα. Δύο ΠΡ και 2 ΠΜ με γωνία 5 κατά το διάμηκες. 1 Τ/Σ εσωτερικώς του ΠΡ διαμέρισμα. Φόρτος συνολικά 6 τορπίλες ‘Σβάρτσκου’, πέντε σε θέσεις εκτόξευσης και μία εφεδρική. Παραλήφθηκε στις 5 Οκτωβρίου 1912. Το ‘ΔΕΛΦΙΝ’ κατέπλευσε στο Ναύσταθμο εγκαίρως για να λάβει μέρος στους πολέμους 1912-1913. Κατά τον Α΄ Βαλκανικό Πόλεμο στις 9 Δεκεμβρίου του 1912 το τουρκικό καταδρομικό Μετζητιέ, συνοδευόμενο από τέσσερα αντιτορπιλικά, συνεπλάκη με τέσσερα ελληνικά αντιτορπιλικά τύπου «Λέοντος» κοντά στη Τένεδο. Τότε σημειώθηκε ανεπιτυχής επίθεση με τορπίλες από το ελληνικό υποβρύχιο Δελφίν με κυβερνήτη τον υποπλοίαρχο Ιωάννη Αργυρόπουλο. Μετά την ανεπιτυχή επίθεση το υποβρύχιο Δελφίν καταδιώχθηκε από τα τουρκικά αντιτορπιλικά με συνέπεια να καταδυθεί σε μεγάλο βάθος προς τα Μαυρονήσια. Αμέσως μετά την επίθεση αυτή και ενώ βρίσκονταν εν καταδύσει, προσάραξε και για να απελευθερωθεί αναγκάστηκε να αφήσει τα μολυβένια βάρη ασφαλείας του. Αυτό του στέρησε τη δυνατότητα συμμετοχής στις υπόλοιπες επιχειρήσεις μέχρι το τέλος του πολέμου. Στη συνέχεια έφτασε από το Μούδρο το θωρηκτό Αβέρωφ για να απαλλάξει τα ελληνικά πλοία από την τουρκική απειλή. Κατά τον Α’ Παγκόσμιο πόλεμο κατασχέθηκε από τους Γάλλους μαζί με το Υ/Β ΞΙΦΙΑΣ. Όταν επεστράφησαν βρέθηκαν σε πολύ κακή κατάσταση. Διατηρήθηκε στην ενεργεία μέχρι και το 1920, οπότε και παροπλίστηκε.
Κλάουδια Γιόσα

Η Κλάουδια Γιόσα ("Claudia Llosa") είναι Περουβιανή σκηνοθέτης του κινηματογράφου, συγγραφέας και παραγωγός.
Ertra, Ertra, Ertra

Ertra, Ertra, Ertra (στη γλώσσα Τιγκρίνια: ኤርትራ ኤርትራ ኤርትራ) είναι ο εθνικός ύμνος της Ερυθραίας. Καθιερώθηκε το 1993, οπότε η χώρα έγινε ανεξάρτητη. Φέρει τον τίτλο "Ερυθραία, Ερυθραία, Ερυθραία" στα αγγλικά. Τους στίχους έγραψε ο Σόλομον Τσεχάγιε Μπεράκι και συνθέτες είναι οι Ισαάκ Αβραάμ Μεχαρέζγκι και Άρον Τεκλέ Τεσφάτσιον.
Μαέ

thumb|Παραλία στη Μαέ.
Η Μαέ (Mahé) είναι το μεγαλύτερο νησί στις Σεϋχέλλες. Έχει έκταση 155 τετραγωνικά χιλιόμετρα και βρίσκεται στα βορειοανατολικά της χώρας. Ο πληθυσμός του είναι 72.000 κάτοικοι. Στα δάση της απαντώνται σπάνια ενδημικά φυτά, όπως το "Medusagyne oppositifolia" (το "δέντρο μέδουσα"), το σαρκοφάγο φυτό "Pitcher plant" και πολλά είδη ορχιδέας.
Prolog

Η Prolog είναι μια γλώσσα λογικού προγραμματισμού γενικής χρήσης που κυρίως χρησιμοποιείται στον τομέα της τεχνητής νοημοσύνης.
Δημιουργήθηκε στις αρχές του 1970 από τους Ρόμπερτ Κοβάλσκι και Alain Colmeraue.
Το όνομα Prolog το έβγαλε ο συνεργάτης του Kowalski' Philippe Roussel και είναι συντομογραφία του γαλλικού «PROgramation et LOGique» ("«Προγραμματισμός και Λογική»") .
Σεμπουάνο

Οι Σεμπουάνο είναι οι κάτοικοι του Σέμπου, υποεθνότητας των Βισάγιαν που είναι μια από τις τρεις κύριες εθνογλωσσικές ομάδες των Φιλιππίνων.
Βισάγιας

Η περιοχή Βισάγιας είναι ένα σύμπλεγμα νησιών και αποτελεί μια από τις τρεις κύριες γεωγραφικές περιοχές των Φιλιππίνων. Οι κάτοικοι των νησιών ονομάζονται Βισάγιαν. Στη γλώσσα τους ονομάζουν την περιοχή Καμπισαγιάν. Τα κύρια νησιά της περιοχής είναι τα:

* Λέιτε
* Μποχόλ
* Νέγκρος
* Πανάι
* Σαμάρ
* Σεμπού
Μακτάν

Το Μακτάν είναι νησί των Φιλιππίνων δίπλα από το νησί Σέμπου με το οποίο συνδέεται με γέφυρα. Το νησί φιλοξενεί επίσης και το διεθνές αεροδρόμιο του Σέμπου. 

Το 1521 έφτασε εκεί ο Μαγγελάνος όπου και σκοτώθηκε κατά τη διάρκεια της μάχης του Μακτάν.
Φίλιπ Κερ

Ο Φίλιπ Μπαλαντάιν Κερ (Philip Ballantyne Kerr, 22 Φεβρουαρίου 1956 – 23 Μαρτίου 2018) ήταν Σκωτσέζος συγγραφέας. 

Τελείωσε το σχολείο στο Εδιμβούργο και σπούδασε νομική στο Πανεπιστήμιο του Μπέρμιγχαμ, αλλά για εφτά χρόνια δούλευε ως κειμενογράφος ("Sunday, Times, Evening Standard"). Έγραψε την πρώτη του ιστορία όταν ήταν 10 χρονών, αν και συνειδητοποίησε σχεδόν από την ημέρα που μπορούσε να διαβάζει ότι ήθελε να γίνει συγγραφέας. Αγαπημένοι συγγραφείς του είναι οι Ράντγιαρντ Κίπλινγκ, Ρόμπερτ Λούις Στήβενσον και Τζόαν Άικεν. Το 1993 μπήκε στον κατάλογο με τους καλύτερους νέους συγγραφείς της χώρας του, ενώ το 2009 το βιβλίο του "If the Dead Rise Not" κέρδισε το μεγαλύτερο (από χρηματικής πλευράς) βραβείο αστυνομικής λογοτεχνίας του κόσμου, το «RBA International Prize for Crime Writing» των 125.000 ευρώ. Το ίδιο βιβλίο κέρδισε το βρετανικό «Ellis Peters Historic Crime Award».

Ο Φίλιπ Κερ ήταν νυμφευμένος με την επίσης μυθιστοριογράφο Τζέιν Θυν (Jane Thynne, γεννήθηκε το 1961). Ζούσαν στο Γουίμπλεντον του Λονδίνου και απέκτησαν τρία παιδιά.
Φριτς Τοτ

Ο Φριτς Τοτ (Fritz Todt , 4 Σεπτεμβρίου 1891 – 8 Φεβρουαρίου 1942) ήταν Γερμανός μηχανικός και εξέχουσα φυσιογνωμία του Εθνικοσοσιαλιστικού (Ναζιστικού) Κόμματος. Υπεύθυνος για τα μεγάλα οδικά έργα του Γ΄ Ράιχ, δημιούργησε την Οργάνωση Τοτ, η οποία πέρασε στην Ιστορία λόγω της καταναγκαστικής εργασίας, στην οποία υποχρέωνε κρατούμενους και αιχμαλώτους πολέμου. Ο Τοτ σκοτώθηκε σε αεροπορικό δυστύχημα το 1942.
Ace of Base

Οι Ace of Base ήταν pop συγκρότημα που σχηματίστηκε το 1990 στο Γκέτεμποργκ της Σουηδίας. Αποτελείται από τα αδέρφια Malin, Jenny και Jonas Berggren και τον Ulf Ekberg. Το συγκρότημα γνώρισε μεγάλη επιτυχία ως κουαρτέτο τη δεκαετία του 1990 και σημείωσε πάνω από 50 εκατομμύρια πωλήσεις σε άλμπουμ και singles παγκοσμίως. Είναι το τρίτο πιο επιτυχημένο σουηδικό μουσικό καλλιτεχνικό σχήμα μετά τους ABBA και τους Roxette. Μετά την αποχώρηση της Malin Berggren το 2007 περιόδευσαν στην Ευρώπη και το 2009 διαλύθηκαν.
Μαζάρι Σαρίφ

Η Μαζάρι Σαρίφ ή Μαζάρ-ι-Σαρίφ είναι πόλη της βορείου Αφγανιστάν κατέναντι των συνόρων με το Ουζμπεκιστάν. Είναι πρωτεύουσα του νομού Μπαλχ. Είναι η 4η σε πληθυσμό πόλη της Χώρας και αποτελεί μεγάλο και σπουδαίο εμπορικό κέντρο των Αφγανών. 

Το όνομα της πόλης σημαίνει "επιβλητικό τέμενος" που αναφέρεται στο μεγάλο προσκυνηματικό τέμενος "Βωμός του Χαζράτ Αλή", λεγόμενο και "μπλέ τζαμί", του 15ου αιώνα που υφίσταται στη πόλη. Πολλοί μουσουλμάνοι πιστεύουν ότι η θέση του τεμένους αυτού είναι το σημείο που τάφηκε ο Χαλίφης Αλί ιμπν Αμπού Τάλιμπ , εξάδελφος του Μωάμεθ. Αντίθετα οι 12ιστές μουσουλμάνοι πιστεύουν ότι ο πραγματικός τάφος εκείνου βρίσκεται στη Νατζάφ στο Ιράκ. Άλλοι επίσης ισχυρίζονται ότι πρόκειται για το σημείο που ενταφιάσθηκε ο Ζωροάστρης.

Ο πληθυσμός της ανέρχονταν κατ΄ εκτίμηση, το 2006, σε 300.600 κατοίκους, που επί το πλείστον είναι Ουζμπέκοι και Τατζίκοι. Κύριες ομιλούμενες γλώσσες της περιοχής είναι η δαρική (περσική) ή ουζμπεκική.
* Σημειώνεται ότι η πόλη αυτή, που είναι κτισμένη σε υψόμετρο 380 μ., παρουσιάζει σημαντικό τουριστικό ενδιαφέρον λόγω των πολλών ελληνιστικών αρχαιολογικών χώρων που βρίσκονται στη γύρω περιοχή.
Σελεύκεια η επί του Τίγρη

Η Σελεύκεια η επί του Τίγρη ήταν αρχαία ελληνιστική πόλη της Μεσοποταμίας. Ονομάστηκε από τον ιδρυτή της, τον Μακεδόνα βασιλιά Σέλευκο Νικάτορα και εξελίχθηκε σε μία από τις σημαντικότερες πόλεις του βασιλείου των Σελευκιδών, και των Πάρθων στη συνέχεια. Βρίσκεται στην περιοχή του λόφου Τελ Ουμάρ (Tell Umar), στη δυτική όχθη του ποταμού Τίγρη, νοτιοδυτικά της Βαγδάτης, στο σημερινό Ιράκ.
Αντόνιο Πιγκαφέττα

Ο Αντόνιο Πιγκαφέττα ("Antonio Pigafetta", 1492 - 1531) ήταν Ενετός διανοούμενος και γεννήθηκε στην Βιτσέντσα της σημερινής Ιταλίας. Σπούδασε αστρονομία, γεωγραφία και χαρτογραφία. Μάλιστα είχε ναυτική εμπειρία καθώς συμμετείχε στα πληρώματα των πλοίων των Ιωαννιτών ιπποτών της Ρόδου.

Βρέθηκε ανάμεσα στο πλήρωμα του Φερδινάνδου Μαγγελάνου που θα εξερευνούσε τα νησιά της Νοτιοανατολικής Ασίας. Κρατούσε ημερολόγιο κατά τη διάρκεια του ταξιδιού, το οποίο στο μέλλον τον βοήθησε να μεταφράσει μια από τις γλώσσες των Φιλιππίνων, την Σεμπουάνο. Τραυματίστηκε σοβαρά στη μάχη του Μακτάν.

Αυτός και άλλοι 17 με αρχηγό τον Χουάν Σεμπαστιάν Ελκάνο ήταν οι μόνοι που επιβίωσαν της αποστολής και ολοκλήρωσαν πρώτοι τον περίπλου της γης. Το ημερολόγιο του είναι η μόνη πηγή λεπτομερειών για το ταξίδι του Μαγγελάνου και αργότερα του Χουάν Σεμπαστιάν Ελκάνο.
Ζαν-Ζακ Ανό

O Ζαν-Ζακ Ανό "(γαλλικά: Jean-Jacques Annaud)", γεννημένος την 1η Οκτωβρίου 1943 στην πόλη Ζουβισύ-σιρ-Όρζ, είναι Γάλλος σκηνοθέτης, σεναριογράφος και παραγωγός ταινιών. Κατά τη διάρκεια της καριέρας του έχει τιμηθεί με πέντε Βραβεία Σεζάρ, καθώς και ένα Όσκαρ Ξενόγλωσσης Ταινίας το 1976.
Χαιρήμων ο Αλεξανδρεύς

Ο Χαιρήμων ο Αλεξανδρεύς ήταν αρχαίος Έλληνας στωικός φιλόσοφος, ιστορικός και γραμματικός που άκμασε στην Αλεξάνδρεια της Αιγύπτου κατά την ελληνιστική περίοδο και συγκεκριμένα κατά το πρώτο ήμισυ του 1ου αιώνα μ.Χ.

Ο Χαιρήμων ήταν διδάσκαλος του Διονυσίου του Αλεξανδρέως και πoλύ πιθανόν και γενικός αρχειοφύλακας της Βιβλιοθήκης της Αλεξάνδρειας. Όταν μετέβη στη Ρώμη φέρεται να χρημάτισε επίσης και διδάσκαλος του Αυτοκράτορα Νέρωνα.

Από τα αξιολογότερα των έργων του διακρίνονται η ""Ιστορία της Αιγύπτου", από την οποία μόνο αποσπάσματα έχουν σωθεί, τα "Ιερογλυφικά", "Περί κομητών"" (ιστορική αναφορά), κ.ά.
Ησυχαστήριο

Με την ονομασία Ησυχαστήριο, ή ασκητήριο, ή ασκηταριό χαρακτηρίζεται γενικά μοναστικό ίδρυμα που υπάγεται σε κυρίαρχη Μονή ή Μοναστήρι. Τα ησυχαστήρια εμφανίζονται συνηθέστερα ως καλύβες ή διαρρυθμισμένες κάπως σπηλιές στις οποίες εγκαθίστανται μοναχοί που επιθυμούν αυστηρότερη άσκηση (ν΄ ασκητεύουν), τελείως ανεμπόδιστα και μακριά από οποιαδήποτε κοσμική πρόκληση. Οι μοναχοί που διαμένουν σ΄ αυτά καλούνται ασκητές. Η τροφοδοσία τους γίνεται περίπου μία φορά την εβδομάδα από την κυρίαρχη Μονή.

Τα ησυχαστήρια συνήθως απαντώνται στους πλέον επικίνδυνους, ερημικούς και απόκρημνους τόπους δίνοντας πολλές φορές το δικαίωμα να χαρακτηρίζονται "αετοφωλιές". Η συγκοινωνία με αυτά γίνεται από δύσβατα στενά μονοπάτια, επικίνδυνες λαξευτές βαθμίδες και όχι σπάνια με σχοινιά και αλυσίδες. Με το πέρασμα του χρόνου πολλά αρχικά ησυχαστήρια εξελίχθηκαν σε Μοναστήρια όπως αυτά των Μετεώρων.

Στο Άγιο Όρος που υπάρχουν και τα περισσότερα ησυχαστήρια απαντώνται ως οικισμοί, όπως ο περίφημος οικισμός Καρούλια, που βρίσκεται στο δρόμο μετά τη Σκήτη Αγίας Άννας προς τη Μονή Μεγίστης Λαύρας, πάνω σε απόκρημνη περιοχή.

Ησυχαστήρια απαντώνται σχεδόν σ΄ όλο τον ελλαδικό χώρο, πλησίον Μοναστηριών.
Audi V8

Το Audi V8 (εσωτερική ονομασία: D11) ήταν το πρώτο χρονολογικά μοντέλο της Audi στην κατηγορία των μεγάλων πολυτελών σεντάν αυτοκινήτων, που είναι γνωστή ως κατηγορία F. Η παραγωγή του ξεκίνησε τον Oκτώβριο του 1988 και έληξε τον Νοέμβριο του 1993, αν και οι πωλήσεις του συνεχίστηκαν και μέσα στο 1994.

Αντικαταστάθηκε από το Audi A8 πρώτης γενιάς, που μπήκε στη μαζική παραγωγή τον Ιούνιο του 1994 και μέσα στον ίδιο μήνα λανσαρίστηκε επίσημα στην Ευρώπη, αν και η πιλοτική προ-παραγωγή του είχε ξεκινήσει ήδη από τον Δεκέμβριο του 1993. Αντιθέτως, στην Βόρεια Αμερική το A8 κυκλοφόρησε μόλις τον Οκτώβριο του 1996, για την σεζόν (model year) του 1997.
Κωστής Χαιρόπουλος

Ο Κωστής Χαιρόπουλος, (1871-1935), ήταν Έλληνας δημοσιογράφος, χρονογράφος, εκδότης βιβλίων - εφημερίδας και βουλευτής.
Μαλακάσα

Η Μαλακάσα είναι χωριό της Βορειοανατολικής Αττικής. Ανήκει διοικητικά στον Δήμο Ωρωπού ενώ μέχρι πρόσφατα αποτελούσε έδρα της ομώνυμης κοινότητας. Έχει πληθυσμό σύμφωνα με την απογραφή του 2011, 514 κατοίκους. Η απόστασή της από την Αθήνα είναι 38 χλμ. Έχει έξοδο δυτικά στον αυτοκινητόδρομο Ε75/GR-1 Αθήνα-Λαμία-Θεσσαλονίκη. Μέσω της οδού GR-79 συνδέεται με τα Νέα Παλάτια και τον Ωρωπό. Μικρότεροι δρόμοι οδηγούν στον Άγιο Μερκούριο και το Μαρκόπουλο Ωρωπού. Συγκοινωνιακά η Μαλακάσα συνδέεται με την Αθήνα με Κ.Τ.Ε.Λ. του Νομού Αττικής και με τον προαστιακό σιδηρόδρομο Αθήνα-Χαλκίδα μέσω του σταθμού της Σφενδάλης.

Η περιοχή γύρω από τη Μαλακάσα και μέσα στην κοιλάδα είναι γεμάτη αγροκτήματα ενώ βουνά με θάμνους και πεύκα απλώνονται στα βόρεια. Το όρος Πάρνηθα εκτείνεται στα νότια με πευκόφυτες εκτάσεις στα χαμηλά και έλατα ψηλότερα. Από τη Μαλακάσα είναι ορατό το ψηλότερο σημείο του στα 1.413 μέτρα.

Πορεία του πληθυσμού:
Τιβέριος Χέμστερχοϋς

Ο Τιβέριος Χέμστερχοϋς (φλαμανδ. Tiberius Hemsterhuis, 9 Ιανουαρίου 1685 - 7 Απριλίου 1766) ήταν Ολλανδός μαθηματικός, φιλόλογος και ελληνιστής.
Αρχεπτόλεμος

Στην ελληνική μυθολογία με το όνομα Αρχεπτόλεμος είναι γνωστός ο γιος ενός Τρώα, του Ιφίτου. Ο Αρχεπτόλεμος έλαβε μέρος στον Τρωικό Πόλεμο ως ο ηνίοχος του αρχιστρατήγου των Τρώων, του Έκτορα. Ο Αρχεπτόλεμος αναφέρεται στην "Ιλιάδα" του Ομήρου (ραψωδία Θ, στίχοι 128, 312).
Χρομίος

Στην ελληνική μυθολογία, και ειδικότερα στα ομηρικά έπη, με το όνομα Χρομίος αναφέρονται τα παρακάτω 5 διαφορετικά πρόσωπα:

# Γιος του βασιλιά της Τροίας Πριάμου. Ο Χρομίος πήρε μέρος στον Τρωικό Πόλεμο και σκοτώθηκε σε αυτόν από τον Τεύκρο. Αναφέρεται στην "Ιλιάδα" ( κ.ε.).
# Γιος του Νηλέα και της Χλωρίδας, που μνημονεύεται τόσο στην "Ιλιάδα" (), όσο και στην "Οδύσσεια" (λ 286). Αδέλφια του Χρομίου αυτού ήταν ο βασιλιάς της Πύλου Νέστωρ, ο Περικλύμενος και η Πηρώ.
# Πολεμιστής από τη Λυκία που έλαβε μέρος στον Τρωικό Πόλεμο ως σύμμαχος των Τρώων και σκοτώθηκε από τον Οδυσσέα. Αναφέρεται στην "Ιλιάδα" ().
# Τρώας πολεμιστής ("Ιλιάδα", Θ 275). 
# Κι άλλος Τρώας πολεμιστής ("Ιλιάδα", , ). Αυτός ο Χρομίος ίσως ταυτίζεται με τον Χρόμιν (βλ.λ.).
* Ο αστεροειδής 32726 Χρομίος (32726 Chromios), που ανακαλύφθηκε το 1977 και ανήκει στην Τρωική Ομάδα, ονομάσθηκε έτσι από τα παραπάνω μυθικά πρόσωπα.
Αρχέλοχος

Στην ελληνική μυθολογία με το όνομα Αρχέλοχος (που δεν πρέπει να συγχέεται με τον Αρχίλοχο) είναι γνωστός ένας από τους 11 (κατά τον Όμηρο) Αντηνορίδες, δηλαδή τα παιδιά του Τρωαδίτη Αντήνορα και της Θεανούς. Ο Αρχέλοχος έλαβε μέρος στον Τρωικό Πόλεμο, στον οποίο και σκοτώθηκε από τον Αίαντα. Ο Αρχέλοχος είχε αναλάβει τη διοίκηση της μιας από τις 5 «μεραρχίες» του τρωικού στρατού, μαζί με τον αδελφό του Ακάμαντα και τον Αινεία. Ο Αρχέλοχος αναφέρεται σε δύο διαφορετικές ραψωδίες της "Ιλιάδας" .
Ασαίος

Στην ελληνική μυθολογία με το όνομα Ασαίος είναι γνωστός ένας από τους Αχαιούς πολεμιστές που έλαβαν μέρος στον Τρωικό Πόλεμο. Ο Ασαίος σκοτώθηκε στον πόλεμο αυτό από τον αρχιστράτηγο των Τρώων, τον Έκτορα. Ο Ασαίος αναφέρεται στην "Ιλιάδα" του Ομήρου (ραψωδία Λ, στίχος 301).
Ασσάρακος

Στην ελληνική μυθολογία με το όνομα Ασσάρακος είναι γνωστός ένας από τους Τρωαδίτες που έζησαν τρεις γενεές πριν από τον Τρωικό Πόλεμο. Ο Ασσάρακος ήταν γιος του Τρώα και της Καλλιρρόης (κατ' άλλη εκδοχή εγγονός της Καλλιρρόης και του Εριχθονίου). Αδέλφια του Ασσαράκου ήταν ο Γανυμήδης, ο Ίλος και η Κλεοπάτρα. Γιος του Ασσαράκου ήταν ο Κάπυς και εγγονός του ο Αγχίσης, ο πατέρας του Αινεία. Ο Ασσάρακος αναφέρεται στη "Ιλιάδα" (ραψωδία Υ, στίχοι 232 κ.ε.).
Άλμος

Στην ελληνική μυθολογία ο Άλμος ή Όλμος ήταν γιος του βασιλιά της Κορίνθου-Εφύρας Σισύφου και της Μερόπης, της μόνης από τις Πλειάδες που παντρεύτηκε θνητό. Αδέλφια του `Αλμου ήταν ο Γλαύκος, ο Θέρσανδρος του Σισύφου και ο Ορνυτίωνας. Κάποτε ο Άλμος ταξίδεψε στη Βοιωτία, όπου επισκέφθηκε τον Ετεοκλή, βασιλιά του Ορχομενού. Ο Ετεοκλής του παρεχώρησε μία έκταση από το βασίλειό του, την Ανδρηίδα, όπου ο `Αλμος έχτισε την κωμόπολη Άλμωνες, μετέπειτα Όλμωνες, καθώς γράφει ο Παυσανίας (Θ΄ 34, 10): "«...του έδωσε ένα μέρος της χώρας, όχι πολύ, για να κατοικήσει, και η κώμη τότε ονομάσθηκε Άλμωνες από τούτο τον Άλμο. Μετά όμως από καιρό επεκράτησε το όνομα Όλμωνες»". Ο Άλμος δεν απέκτησε γιο, αλλά δύο θυγατέρες: τη Χρύση και τη Χρυσογένεια ή Χρυσογόνη. Μετά τον θάνατό του τον διαδέχθηκε ο εγγονός του Φλεγύας, γιος της πρώτης και του θεού Άρη, και τον Φλεγύα ο Μινύας, γιος της Χρυσογενείας.

Το γένος του `Αλμου και η επικυριαρχία του στους Όλμωνες της Βοιωτίας τελειώνουν με τον θάνατο του άτεκνου Ορχομενού, δισέγγονου του Άλμου. Τον Ορχομενό διαδέχθηκε ο Κλύμενος, εγγονός του Φρίξου. Ο μύθος του Άλμου είναι αλληγορία της πανάρχαιας επιβολής της Εφύρας στη Βοιωτία κατά την πρώιμη Εποχή του Χαλκού.
Ασκάνιος

Στην ελληνική και τη ρωμαϊκή μυθολογία με το όνομα Ασκάνιος είναι κυρίως γνωστός ο πρωτότοκος γιος του Τρωαδίτη ήρωα Αινεία και της Κρέουσας. Κατά την αρχαιότερη παράδοση, ο Ασκάνιος οδηγήθηκε μετά την άλωση της Τροίας από τον πατέρα του, μαζί με τη μητέρα του και τον παππού του έξω από την πόλη. Για ένα διάστημα ο Ασκάνιος βασίλευσε στην Προποντίδα και μετά επέστρεψε στην Τροία μαζί με τον Σκαμάνδριο, τον γιο του `Εκτορα, για να επανιδρύσουν την πόλη. Σύμφωνα με άλλη παράδοση, ο Ασκάνιος πήγε με τον Αινεία και τους Αινειάδες στην Ιταλία. Στα γερατειά του, κατά την εκδοχή αυτή, ο Αινείας πήρε τον γιο του και ξαναγύρισαν στην Τροία, όπου ο Αινείας βασίλευσε μέχρι τον θάνατό του, αφήνοντας μετά τον θρόνο στον Ασκάνιο.

Ο Βιργίλιος στην "Αινειάδα" ασχολείται αρκετά με τη νεαρή ηλικία του Ασκανίου. Για τα εφηβικά του χρόνια, διηγείται ότι πήρε μέρος στους αγώνες που έγιναν προς τιμή του παππού του, του Αγχίση. Από όλες τις περιγραφές, ο Ασκάνιος εμφανίζεται ως το χαϊδεμένο παιδί του πατέρα του, όσο και το αγαπημένο εγγόνι της γιαγιάς του, της θεάς Αφροδίτης. Στην Ιταλία ο Ασκάνιος, γνωστός και ως Ίουλος (βλ.λ.), ίδρυσε την Alba Longa, την οποία κυβέρνησε για πολλά χρόνια, ενώ μετά τον θάνατό του τον διαδέχθηκε ο ετεροθαλής αδελφός του, ο Σίλβιος.
Ταγκάλογκ

Οι Ταγκάλογκ είναι η δεύτερη μεγαλύτερη εθνογλωσσική ομάδα στις Φιλιππίνες. Το όνομα τους προέρχεται από το όνομα "ταγκαιλόγκ" που σημαίνει "«άνθρωποι που ζουν κοντά στο ποτάμι»". Τα τελευταία χρόνια πλέον αυτοαποκαλούνται Φιλιππινέζοι.
Καλίνδοια

Τα Καλίνδοια ήταν μία πόλη του αρχαίου Βασιλείου της Μακεδονίας. Η θέση της, 55 χιλιόμετρα νοτιοανατολικά της Θεσσαλονίκης, ταυτοποιήθηκε στα τέλη του 20ού αιώνα χάρη σε μία στήλη με επιγραφή της εποχής του Μεγάλου Αλεξάνδρου, η οποία βρέθηκε τυχαία σε ένα χωράφι του Καλαμωτού Θεσσαλονίκης από την Ιουλία Βοκοτοπούλου. Το γεγονός αυτό τοποθετεί τα Καλίνδοια στο νότιο άκρο της χώρας της Βοττιαίας ή Βοττικής. Πλούσια περιοχή, τα Καλίνδοια είχαν Εκκλησία του Δήμου. Η ελληνική φυλή των Βοττιαίων εγκαταστάθηκε εκεί τον 7ο αιώνα π.Χ. και συμβίωσε ειρηνικά με τα θρακικά φύλα που ζούσαν σην ίδια περιοχή. Τα Καλίνδοια αναφέρονται στους συμμαχικούς καταλόγους των αρχαιών Αθηνών, καθώς και στον επιδαύριο κατάλογο θεωροδόκων του 360-359 π.Χ.: το όνομα θεωροδόκου από τα Καλίνδοια που αναφέρεται είναι «Παυσανίας», ίσως ο κάτοχος του μακεδονικού θρόνου το 368-360 π.Χ..

Δύο υψώματα («τούμπες») αποτελούν τον αρχαιολογικό χώρο των Καλινδοίων. Στο ένα βρέθηκαν ίχνη οικισμού από τη νεολιθική εποχή, ενώ στο άλλο από την αρχαϊκή εποχή και μετά. Μετά την αρχική ανακάλυψη έλαβαν χώρα κάποιες αρχαιολογικές τομές, αλλά και πολλές αρχαιοκαπηλικές δράσεις, όπως συμβαίνει σε αυτές τις περιπτώσεις. Τα τελευταία χρόνια, από το 2003, τα Καλίνδοια ανασκάπτονται από τον αρχαιολόγο Κώστα Σισμανίδη. Αρκετά είναι τα ευρήματα, μεταξύ των οποίων νομίσματα, στήλες, γλυπτά, ειδώλια, κοσμήματα, ψηφίσματα και πολλές επιγραφές. Η ανασκαφή γίνεται σε ένα αρχαίο οικοδομικό συγκρότημα, το «Σεβαστείον», που βρισκόταν μάλλον στην αγορά των Καλινδοίων: Η αυτοκρατορική περίοδος της ρωμαϊκής εποχής συνοδεύθηκε από την καθιέρωση της λατρείας των Ρωμαίων αυτοκρατόρων, η οποία απέκτησε οικουμενικές διαστάσεις και οι αυτοκράτορες λατρεύονταν στα «Σεβαστεία», όπως αυτό. Ανακαλύφθηκε ήδη ανδριάντας του Οκταβιανού Αυγούστου από τα τέλη του 1ου αιώνα π.Χ.. Μέρος των ευρημάτων παρουσιάσθηκε σε έκθεση στο Αρχαιολογικό Μουσείο Θεσσαλονίκης το 2008.